На основу члана 28. став 6. Закона о основама система образовања и васпитања („Службени гласник РС”, бр. 88/17 и 27/18 – др. закон),

Министар просвете, науке и технолошког развоjа доноси

Правилник о календару образовно-васпитног рада средњих школа за школску 2018/2019. годину

Службени гласник РС - Просветни гласник, бр. 10/2018 од 15.***0***6.2018. године

Члан 1.

Овим правилником утврђуjе се календар за остваривање обавезних облика образовно-васпитног рада (теориjска настава, практична настава и вежбе) у гимназиjи, уметничкоj и стручноj школи, за школску 2018/2019. годину.

Члан 2.

Остали обавезни и факултативни облици образовно-васпитног рада, утврђени наставним планом и програмом за гимназиjе, уметничке и стручне школе, планираjу се годишњим планом рада.

Члан 3.

Обавезне облике образовно-васпитног рада из члана 1. овог правилника средње школе остваруjу на годишњем нивоу:

У гимназиjи:

– у I, II и III разреду у 37 петодневних наставних седмица, односно 185 наставних дана;

– у IV разреду у 33 петодневне наставне седмице, односно 165 наставних дана. У оквиру 37 односно 33 петодневнe наставнe седмицe, гимназиjа jе у обавези да годишњим планом рада равномерно распореди дане у седмици.

Сваки дан у седмици, неопходно jе да буде заступљен 37 пута, односно 33 пута.

У стручноj школи:

– у I и II разреду трогодишњег и I, II и III разреду четворогодишњег образовања у 37 петодневних наставних седмица, односно 185 наставних дана;

– у III разреду трогодишњег и IV разреду четворогодишњег образовања у 34 петодневне наставне седмице, односно 170 наставних дана.

У оквиру 37, односно 34 петодневне наставне седмице, стручна школа jе у обавези да годишњим планом рада равномерно распореди дане у седмици.

Сваки дан у седмици неопходно jе да буде заступљен 37 пута, односно 34 пута.

Члан 4.

Наставни план и програм за уметничке школе у I, II, III и IV разреду остваруjе се према годишњем плану рада школе у петодневним или шестодневним наставним седмицама, у складу са законом.

Члан 5.

Настава и други облици образовно-васпитног рада остваруjу се у два полугодишта.

Прво полугодиште почиње у понедељак 3. септембра 2018. године, а завршава се у четвртак, 31. jануара 2019. године.

Друго полугодиште почиње у понедељак, 18. фебруара 2019. године, a завршава се у петак, 21. jуна 2019. године.

Друго полугодиште за ученике IV разреда гимназиjе завршава се у четвртак, 24. маjа 2019. године, а за ученике III разреда трогодишњег и IV разреда четворогодишњег образовања стручних школа у петак, 31. маjа 2019. године.

Друго полугодиште за ученике I и II разреда, односно I, II и III разреда четворогодишњег образовања стручних школа, за коjе jе наставним планом и програмом прописана реализациjа професионалне праксе према индивидуалном плану реализациjе ове праксе за сваког ученика, завршава се наjкасниjе у петак, 9. августа 2019. године.

Члан 6.

У току школске године ученици имаjу зимски, пролећни и летњи распуст.

Зимски распуст има два дела – први део почиње у понедељак, 31. децембра 2018. године, завршава се у уторак, 8. jануара 2019. године, а други део почиње у петак, 1. фебруара 2019. године, а завршава се у четвртак, 14. фебруара 2019. године.

Пролећни распуст почиње у петак, 26. априла 2019. године, а завршава се у петак, 3. маjа 2019. године.

За ученике првог, другог и трећег разреда гимназиjе и четворогодишњих средњих стручних школа и ученике првог и другог разреда средњих трогодишњих средњих стручних школа, летњи распуст почиње у петак, 21. jуна 2019. године, а завршава се у суботу, 31. августа 2019. године.

За ученике четвртог разреда гимназиjе, четвртог разреда четворогодишњих и трећег разреда трогодишњих средњих стручних школа, летњи распуст почиње по завршетку матурског/завршног испита, а завршава се у суботу, 31. августа 2019. године.

Члан 7.

У школи се празнуjу државни и верски празници, у складу са Законом о државним и другим празницима у Републици Србиjи („Службени гласник РС”, бр. 43/01, 101/07 и 92/11). У школи се празнуjе радно Дан сећања на српске жртве у Другом светском рату, Свети Сава – Дан духовности, Дан сећања на жртве холокауста, геноцида и других жртава фашизма у Другом светском рату, Дан победе и Видовдан – спомен на Косовску битку.

Дан сећања на српске жртве у Другом светском рату празнуjе се 21. октобра 2018. године, Свети Сава 27. jануара 2019. године, Дан сећања на жртве холокауста, геноцида и других жртава фашизма у Другом светском рату 22. априла 2019. године, Дан победе 9. маjа 2019. године, Видовдан 28. jуна 2019. године.

Свети Сава и Видовдан се празнуjу радно, без одржавања наставе, а Дан сећања на српске жртве у Другом светском рату, Дан сећања на жртве холокауста, геноцида и других жртава фашизма у Другом светском рату и Дан победе су наставни дани, изузев кад падаjу у недељу.

Среда, 8. новембар 2018. године обележава се као Дан просветних радника.

Члан 8.

Ученици и запослени у школи имаjу право да не похађаjу наставу, односно да не раде у дане следећих верских празника, и то:

1) православци – на први дан крсне славе;

2) припадници Исламске заjеднице – 21. августа 2018. године, на први дан Курбанског баjрама и 4. jуна 2019. године, на први дан Рамазанског баjрама;

3) припадници Јевреjске заjеднице – 19. септембра 2018. године, на први дан Јом Кипура;

4) припадници верских заjедница коjе обележаваjу верске празнике по Грегориjанском календару – 25. децембра 2018. године, на први дан Божића;

5) припадници верских заjедница коjе обележаваjу верске празнике по Јулиjанском календару – 7. jануара 2019. године, на први дан Божића;

6) припадници верских заjедница коjе обележаваjу дане васкршњих празника по Грегориjанском и Јулиjанском календару – почев од Великог петка, закључно са другим даном Васкрса (католици – од 19. априла до 22. априла 2019. године; православни од 26. априла до 29. априла 2019. године).

Члан 9.

Годишњим планом рада школа ће утврдити екскурзиjе и време када ће надокнадити наставне дане у коjима су се остваривале екскурзиjе.

Ако jе дан школе наставни дан према календару, школа ће таj дан надокнадити на начин коjи утврди годишњим планом рада.

Члан 10.

Време саопштавања успеха ученика и подела ђачких књижица на краjу првог полугодишта, школа утврђуjе годишњим планом рада, у складу са овим правилником.

Време поделе сведочанстава, полагање завршног испита на краjу трогодишњег образовања и матурског испита на краjу четворогодишњег образовања, као и време поделе диплома, школа утврђуjе годишњим планом рада, у складу са овим правилником.

Члан 11.

Приjемни испити за упис ученика у средње школе, за школску 2019/2020. годину, биће организовани према следећем календару:

– приjемни испит за упис у средње школе у коjима се део наставе одвиjа на страном jезику: субота, 25. маj и недеља 26. маj 2019. године;

– приjемни испит за упис у средње музичке школе: петак, 31. маj 2019. године, субота, 1. jун 2019. године и недеља, 2. jун 2019. године;

– приjемни испит за упис у средње балетске школе: недеља, 2. jун 2019. године, понедељак, 3. jун 2019. године и уторак, 4. jун 2019. године;

– приjемни испит за упис у средње уметничке школе ликовне области: петак, 31. маj 2019. године, субота, 1. jун 2019. године и недеља, 2. jун 2019. године;

– приjемни испит за упис у Математичку гимназиjу и одељења Математичке гимназиjе: субота, 1. jун 2019. године;

– приjемни испит за упис у филолошкe гимназиje и одељења филолошке гимназиjе: субота, 1. jун 2019. године и недеља, 2. jун 2019. године;

– приjемни испит за упис у одељења обдарених за физику и рачунарство и информатику: недеља, 2. jун 2019. године;

– предаjа докумената за упис у Спортску гимназиjу: субота, 1. jун 2019. године и понедељак, 3. jун 2019. године.

Члан 12.

Табеларни преглед календара образовно-васпитног рада средњих школа за школску 2018/2019. годину одштампан jе уз оваj правилник и чини његов саставни део.

Члан 13.

Оваj правилник ступа на снагу осмог дана од дана обjављивања у „Службеном гласнику РС – Просветном гласнику”.

Броj 611-00-00740/2018-03

У Београду, 4. jуна 2018. године

Министар,

Младен Шарчевић, с.р.

НАПОМЕНА: За табеларни приказ се обратите редакциjи и биће вам достављен електронском поштом